·piešķirtie ieņēmumi, kas no 2017. budžeta gada jāpārnes uz 2018. budžeta gadu un kas aplēsti 610 milj. EUR apmērā.

·piešķirtie ieņēmumi, ko plānots gūt 2018. budžeta gadā un kas aplēsti 865,9 milj. EUR apmērā (733,9 milj. EUR no atbilstības noskaidrošanas rezultātā veiktajām korekcijām un 132 milj. EUR no pārkāpumiem),

2018. gada budžeta sagatavošanas laikā Komisija pieejamo piešķirto ieņēmumu kopsummu aplēsa 1475,9 milj. EUR apmērā, un to veido:

Priekšlikumā par ELGF 2018. gada budžeta apropriācijām Komisija ņēma vērā paredzamos kopējos piešķirtos ieņēmumus un 2018. gada budžetam pieprasīja apropriācijas tādā apmērā, kas aprēķināts, no aplēstajām vajadzībām atņemot aplēstos piešķirtos ieņēmumus. Budžeta lēmējinstitūcija ELGF budžetu pieņēma, ņemot vērā paredzamos piešķirtos ieņēmumus.

·un pārnestais piešķirto ieņēmumu atlikums, kas pieejams no iepriekšējā budžeta gada.

Šie noteikumi paredz, ka piešķirtos ieņēmumus var izmantot, lai finansētu jebkādus ELGF izdevumus. Ja daļa no šiem ieņēmumiem budžeta gada laikā netiek izmantota, tā tiek automātiski pārnesta uz nākamo budžeta gadu .

Pamatojoties uz Regulas (ES) Nr. 1306/2013 43. panta noteikumiem, ieņēmumus, kas gūti no grāmatojumu noskaidrošanas un atbilstības noskaidrošanas lēmumos noteiktajām finanšu korekcijām un no pārkāpumiem, uzskata par ELGF izdevumu finansēšanai piešķirtajiem ieņēmumiem.

Izpildes atšķirība salīdzinājumā ar šā budžeta panta profilu ir saistīta galvenokārt ar to, ka divās dalībvalstīs, kurās atbalsta programmām vīna nozarē atvēlēts ievērojams finansējums, izdevumi līdz šim bijuši mazāki. Komisijas dienesti cieši uzrauga izpildi.

Budžeta provizoriskā izpilde laikā no 2017. gada 16. oktobra līdz 2018. gada 30. aprīlim ir parādīta pielikumā. Šis izpildes līmenis ir salīdzināts ar izdevumu profilu, kas prognozēts agrīnās brīdināšanas sistēmā, kura izveidota saskaņā ar Regulas (ES) Nr. 1306/2013 28. pantu.

3.1.5.Cūkgaļa, olas un mājputni, biškopības un citi dzīvnieku izcelsmes produkti (– 27,8 milj. EUR)

Iepriekšējos gados šajā budžeta pantā bija iekļauti izdevumi par biškopību un pasākumiem cūkgaļas nozarē. 2018. gadā no šā panta tiek finansēts atbalsts biškopībai un ārkārtas pasākumiem, kas saistīti ar dzīvnieku slimībām. Tāpēc šā gada izpildes modelis atšķiras no aprēķinātā profila, kas pamatojas uz iepriekšējo gadu modeļiem.

3.1.6.Skolu apgādes programma (− 25,2 milj. EUR)

No 2017./2018. mācību gada līdz šim atsevišķās programmas skolu apgādei ar augļiem un skolu apgādei ar pienu ir apvienotas. Šā budžeta panta (05 02 18) izdevumu profils ir izstrādāts, pamatojoties uz bijušo atsevišķo skolu apgādes programmu budžeta izpildes modeli. Acīmredzamā nepietiekamā izpilde ir izskaidrojama ar to, ka maksājumi, kas šogad veikti attiecībā uz iepriekšējām shēmām, joprojām tiek grāmatoti budžeta pantā 05 02 08 (Augļi un dārzeņi) un 05 02 12 (Piens un piena produkti). Ja maksājumus no šiem trim budžeta pantiem saskaita kopā, izpilde ir nedaudz labāka, nekā prognozēts izdevumu profilā.

3.2.Tiešie maksājumi

Tiešajiem maksājumiem paredzēto apropriāciju apguve ir pārsniegusi izlietojuma profilu par 6620,8 milj. EUR. Ja tiek ņemti vērā šai nodaļai atvēlētie piešķirtie ieņēmumi (1075,9 milj. EUR), izpildes pārsniegums ir 5783,3 milj. EUR.

3.2.1.Atsaistītie tiešie maksājumi (+ 6574,7 milj. EUR)

Norādītais izpildes līmenis liecina, ka izpildē ir panākts progress. Tomēr tas pilnībā neatspoguļo faktisko situāciju, jo šo pantu finansē gan ar nobalsotajām apropriācijām, gan ar piešķirtajiem ieņēmumiem, turpretim norādītais izlietojums ir salīdzināts tikai ar apropriācijām (NB! Sīkāku informāciju sk. 2. punktā).

Pielikumā iekļautās provizoriskās izpildes tabulas zemsvītras piezīmē (*) izlietojums un izlietojuma profils ir salīdzināts ar kopējiem pieejamajiem finanšu resursiem. Tas parāda, ka izdevumu profila pārsniegums ir 5737,2 milj. EUR jeb + 16,2 %.

Komisijas dienesti to uzskata par pārejošu situāciju un paredz, ka atsaistītie tiešie maksājumi budžeta gada beigās būs izpildīti, kā paredzēts.

3.2.2.Citi tiešie maksājumi (+ 46,2 milj. EUR)

Citu tiešo maksājumu (tādu shēmu kā brīvprātīgais saistītais atbalsts un mazo lauksaimnieku atbalsta shēma) izpilde ir tuva paredzētajam profilam, un sagaidāms, ka budžeta gada beigās šis pants būs izpildīts, kā paredzēts.

3.3.Lauksaimniecības izdevumu revīzija (− 124,0 milj. EUR)

05 07. budžeta nodaļas līdzekļu nepietiekamais izlietojums liecina, ka salīdzinājumā ar iepriekšējo gadu vidējo profilu finanšu gada sākumā ir veikta mazāka maksājumu daļa. Šie maksājumi galvenokārt attiecas uz finanšu korekcijām, kuras saskaņā ar lēmumiem par iepriekšējo gadu grāmatojumu atbilstības noskaidrošanu vai finansiālo noskaidrošanu izdarītas par labu dalībvalstīm.

4.ELGF piešķirto ieņēmumu izpilde

Pielikuma tabulā redzams, ka līdz 2018. gada aprīļa beigām ir iekasēti piešķirtie ieņēmumi 459,6 milj. EUR apmērā. Konkrētāk:

·ieņēmumi no korekcijām, kas veiktas, pamatojoties uz grāmatojumu noskaidrošanas un atbilstības noskaidrošanas lēmumiem, bija 377,7 milj. EUR, un ir paredzams, ka līdz budžeta gada beigām vēl tiks iekasētas papildu summas,

·ieņēmumi no pārkāpumiem bija 79,1 milj. EUR, arī šeit paredzams, ka līdz budžeta gada beigām tiks iekasētas papildu summas, un

·daži atlikušie ieņēmumi no piena nodevas bija 2,8 milj. EUR.

Ja ņem vērā piešķirto ieņēmumu summu, kas pārnesta no 2017. uz 2018. gadu (603,3 milj. EUR), piešķirto ieņēmumu kopsumma, kas 2018. gada 30. aprīlī bija pieejama ELGF izdevumu finansēšanai, bija 1062,8 milj. EUR, un paredzams, ka budžeta gada laikā tiks iekasētas papildu summas.